అలా ఆమె మనసు కుదుటపడుతుంది !..
అలా ఆమె మనసు కుదుటపడుతుంది !
Sat, Dec 13, 2014, 06:40 PM
ద్రుపద మహారాజు కూతురైన ద్రౌపది స్వయంవరానికి అర్జునుడు హాజరవుతాడు. స్వయంవర పరీక్షలో 'మత్స్యయంత్రం' ఛేదించి ద్రౌపదిని వివాహం చేసుకుంటాడు. ద్రౌపదిని వెంటబెట్టుకుని ఇంటికి తీసుకువస్తాడు. ఆ సమయంలో కుంతీదేవి లోపల ఏదో పనిలో ఉంటుంది.
ద్రౌపదితో వాకిట్లో నిలిచిన అర్జునుడు, తాను ఒక కానుకను తీసుకువచ్చానని తల్లితో చెబుతాడు. తెచ్చినది ఏదైనా అది అన్నదమ్ములందరికీ చెందుతుందంటూ ఆమె బయటికివస్తుంది. అర్జునుడు ద్రౌపదిని వెంటబెట్టుకుని ఉండటం చూస్తుంది. విషయం తెలుసుకుని ... ఎంతగానో బాధపడుతుంది. పరమాత్ముడైన కృష్ణుడితో పంచుకుంటే తప్ప తన బాధ తీరదని భావించిన కుంతీదేవి ఆయనని తలచుకుంటుంది.
దాంతో శ్రీకృష్ణుడు ఆమె ఎదుట ప్రత్యక్షమవుతాడు. జరిగిన సంఘటన గురించి కుంతీదేవి ఆయనకి వివరిస్తుంది. తన నోటి నుంచి వెలువడిన మాటకు పాండవులు కట్టుబడి ఉంటారనీ, అయితే అర్జునుడు తీసుకువచ్చినది ద్రౌపదిననే విషయం తెలియక తాను అలా అన్నానని చెబుతుంది. ద్రౌపది అయిదుగురికి భార్యగా ఉండటం ధర్మంకాదు కనుక, ఈ విషయంలో ఏంచేయాలో తోచడంలేదని ఆవేదనను వ్యక్తం చేస్తుంది.
కారణం లేకుండా ఆమె నోటి వెంట ఆ మాట వెలువడలేదని చెబుతాడు కృష్ణుడు. పాండవులకు ద్రౌపది భార్యగా ఉండవలసి రావడంలో కుంతీదేవి ప్రమేయం ఎంతమాత్రం లేదని అంటాడు. ద్రౌపది కారణజన్మురాలని చెబుతాడు. పాండవులు ఎవరో ... ద్రౌపది ఎవరో ... వాళ్లందరికీ ఆమె ఎందుకు భార్యగా ఉండవలసి వచ్చిందో ... అలా ఉండటం తప్పుకాకపోవడానికి గల కారణమేమిటో వివరిస్తాడు. అలా జరగవలసి వుంది కనుకనే జరిగిందనే విషయాన్ని స్పష్టం చేస్తాడు. అప్పటి వరకూ తన వలన పొరపాటు జరిగిందనుకుని బాధపడుతోన్న కుంతీదేవికి కృష్ణుడి మాటలతో మనసు కుదుటపడుతుంది.
alaa aame manasu kudutapadutundi !..
alaa aame manasu kudutapadutundi !
Sat, Dec 13, 2014, 06:40 PM
drupada maharaju koothuraina droupadi swayamvaraaniki arjunudu haajaravutaadu. swayamvara pareekshalo 'matsyayantram' chedinchi droupadini vivaham chesukuntadu. droupadini ventabettukuni intiki teesukuvastaadu. aa samayamlo kuntidevi lopala edho panilo untundi.
droupaditoe vaakitlo nilichina arjunudu, taanu oka kaanukanu teesukuvacchaanani tallitho chebutaadu. tecchinadi edaina adhi annadammulandariki chendutundantu aame bayatikivastundi. arjunudu droupadini ventabettukuni undatam chustundi. vishayam telusukuni ... entagaano baadhapadutundi. paramaatmudaina krushnuditho panchukunte tappa tana baadha teeradani bhaavinchina kuntidevi aayanani talachukuntundi.
daamto srikrishnudu aame eduta pratyakshamavutaadu. jarigina sanghatana gurinchi kuntidevi aayanaki vivaristundi. tana noti nunchi veluvadina maataku paandavulu kattubadi untaaranee, ayithe arjunudu teesukuvacchinadi droupadinane vishayam teliyaka taanu alaa annaanani chebutundi. droupadi ayiduguriki bharyaga undatam dharmankaadu kanuka, ee vishayamlo encheyalo thochadamledani aavedananu vyaktam chestundi.
kaaranam lekunda aame noti venta aa maata veluvadaledani chebutaadu krishnudu. paandavulaku droupadi bharyaga undavalasi raavadamlo kuntidevi prameyam entamaatram ledani antaadu. droupadi kaaranajanmuraalani chebutaadu. paandavulu evaro ... droupadi evaro ... vaallandarikii aame enduku bharyaga undavalasi vachindo ... alaa undatam tappukaakapovadaaniki gala karanamemito vivaristaadu. alaa jaragavalasi vundi kanukane jarigindane vishayaanni spashtam chestaadu. appati varakuu tana valana porapaatu jarigindanukuni baadhapaduthonna kuntideviki krishnudi maatalatho manasu kudutapadutundi.